Dominique Marie François René Galouzeau de Villepin () utawa biyasa ditepungi minangka Dominique de Villepin  ya iku diplomat lan pulitikus Prancis kang saiki dadi Mahamantri Prancis wiwit 31 Mèi 2005 sawisé njabat dadi Mantri Dalam Negri. Jenengé disorot donya internasional nalika nentang invasi Irak 2003 kanthi gayané kang lirikal. Saliyané iku wiwitan taun 2006, jangkah Villepin kang nerapaké Undang-Undang Tenaga Kerja anyar kang duwé kontrovèrsial (Contrat première embauche) njalari protès gedhèn déning para nom-noman lan asosiasi paburuhan amarga undang-undang mau dianggep ora nguntungaké nasib karyawan. Nganti tekan saiki Dominique durung tau dadi kandidat ana ing pemilu.

Villepin palakrama karo Marie-Laure Le Guay lan duwé anak telu kang nembé remaja.

Karir

Minangka diplomat 
Villepin sekolah ing Institut Èlmu Pulitik Paris (Institut d'Etudes Politiques de Paris) lan banjur sekolah ing Sekolah Administrasi Nasional (École nationale d'administration). Dhèwèké uga duwé gelar ana ing babagan hukum lan sastra saka Univèrsitas Paris II Panthéon-Assas lan Paris X Nanterre. Sawisé iku, Dominique miwiti kariré ana ing donya diplomatik. Jabatané kaya ta
 Komité Penasihat kanggo urusan Afrika (1980-1984)
 Sekrétaris pisanan (1984-1987) lan konselor kaping loro (1987-1989) ing Kedutaan Besar Prancis ing Washington, DC
 Konselor kaping loro (1989-1990) lan Konselor pisanan (1990-1992) ing kedutaan besar ing New Delhi.
 Penasihat Kamentrian Manca Nagara Prancis kanggo urusan Afrika (1992-1993)

Cathetan sikil 

Tokoh saka Prancis
Mahamantri Prancis
Lair 1953